ประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่ 4) พ.ศ. 2545

ประกาศคณะกรรมการพิจารณาการทุ่มตลาดและการอุดหนุน
ประกาศคณะกรรมการพิจารณาการทุ่มตลาดและการอุดหนุน
เรื่อง
การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน
แผ่น
และแผ่นแถบ ที่มีแหล่งกำเนิดจากประเทศญี่ปุ่น
สหภาพยุโรป
ไต้หวัน
และสาธารณรัฐเกาหลี
(ฉบับที่
๔)
พ.ศ.
๒๕๔๕[๑]
 

ตามประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี
พ.ศ. ๒๕๔๕ ลงวันที่ ๒๙ กรกฎาคม พ.ศ. ๒๕๔๕ ได้กำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี
นั้น

คณะกรรมการพิจารณากรทุ่มตลาดและการอุดหนุนได้พิจารณามีมติเมื่อวันที่
๘ พฤศจิกายน พ.ศ. ๒๕๔๕ เห็นว่า เพื่อประโยชน์ต่ออุตสาหกรรมส่งออกจึงให้ยกเว้นมาตรการตอบโต้การทุ่มตลาดสำหรับสินค้าเหล็กดังกล่าวซึ่งนำเข้ามาเพื่อการส่งออก

อาศัยอำนาจตามความในมาตรา ๗ มาตรา ๔๑ มาตรา
๔๒ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒คณะกรรมการจึงประกาศไว้ ดังต่อไปนี้

ข้อ ๑ ประกาศฉบับนี้ เรียกว่า ประกาศคณะกรรมการพิจารณาการทุ่มตลาดและการุดหนุน
เรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และ แผ่นแถบ
ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่
๔) พ.ศ. ๒๕๔๕

ข้อ๒
ประกาศฉบับนี้ให้มีผลใช้บังคับตั้งแต่วันที่ ๓ สิงหาคม พ.ศ.๒๕๔๕ เป็นต้นไป

ข้อ ๓
ให้เพิ่มความต่อไปนี้เป็นข้อ ๔ ของประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ
ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี พ.ศ.
๒๕๔๕
ข้อ
๔ ความในข้อ ๒ ให้ยกเว้นกับกรณีดังต่อไปนี้
๑)
ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออก
เพื่อใช้ในการผลิตสินค้าหรือเพื่อการค้าเพื่อการส่งออก ภายใต้กฎหมายว่าด้วยการนิคมอุตสาหกรรมแห่งประเทศไทย
๒)
ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออก
ภายใต้กฎหมายว่าด้วยการส่งเสริมการลงทุน
๓)
ผู้นำสินค้าดังกล่าวเข้ามาเพื่อการส่งออก ภายใต้กฎหมายว่าด้วยศุลกากร

ทั้งนี้ ในการดำเนินการยกเว้นอากรชั่วคราวหรือหลักประกันการชำระอากรชั่วคราวให้ปฏิบัติตามหลักเกณฑ์ วิธีการ และเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าวแล้วแต่กรณีโดยอนุโลม


ประกาศ
ณ วันที่ ๑๗ ธันวาคม พ.ศ. ๒๕๔๕
อดิศัย โพธารามิก
รัฐมนตรีว่าการกระทรวงพาณิชย์
ประธานคณะกรรมการพิจารณาการทุ่มตลาดและการอุดหนุน
















สุกัญญา/พิมพ์
๓๑
สิงหาคม ๒๕๕๔

















































[๑] ราชกิจจานุเบกษา
เล่ม ๑๑๙/ตอนพิเศษ ๑๒๖ ง/หน้า ๒๔/๒๐ ธันวาคม ๒๕๔๕